राज्यसभा भारत के संसद के दू सदनी बेवस्था में ऊपरी सदन (अपर हाउस) हवे। एकरा के काउंसिल ऑफ़ स्टेट्स भा वरिष्ठ लोगन के सदन भी कहल जाला। ऊपरी सदन राज्य सभा, निचला सदन लोकसभा आ राष्ट्रपति, तीनों मिल के संसद के निर्माण करे लें। एह ऊपरी सदन में कुल 245 सीट बा जेह में से 238 लोग राज्य बिधान सभा द्वारा चुनल जाला आ 12 गो सदस्य लोगन के राष्ट्रपति नामांकित क सके लें। राज्य सभा के सदस्य लोग राज्यसभा सांसद कहाला आ इनहन लोगन के कार्यकाल 6 बरिस होखे ला। निचला सदन लोकसभा के बिपरीत, ई ऊपरी सदन कबो भंग ना होला; हर दुसरे साल एकर एक तिहाई मेम्बर लोग बदलत रहे ला।